Nina Zilli

La Nina Zilli l’è öna cantantautrice Pop che la suna ach Ska, Soul, Reggae e R&B.

 Ol suernòm 

Nina Zilli l’è ü suernòm d’art, dezà che ‘l sò nòm giöst l’è Maria Chiara Fraschetta; ol suernòm l’ nas dal cognòm de sò màder, Zilli, e dal nòm de la sò cantante preferìda, la Nina Simone.

 Biograféa 

La Nina Zilli l’è nasìda a Gussulengh, ‘n pruinsa de Piacènsa ol 2 de Fevrér del 1980.

L’à tacàt a cantà a l’éta de 13 agn, l’à frequentàt ol conservatòre, l’à stödiàt ol cant lìrech (soprano) e ‘l pianofórt. De s-cèta l’è cresìda 'n Irlanda isé che l’è buna de parlà a la perfesiù l’inglés.

A 14 agn l’à fondàt la sò prima band ciamada The Jerks in del 2000 l’à fai sö ön ótra band ciamàda Chiara&Gli scuri che l’à püblicàt ü sìngol ciamàt Tutti al mare in del 2001. Dòpo l’à lasàt pèrt, dezà che i discogràfech i à ölìt cambià sö töt ol sò progèt e le la se troàa piö a so agio.

Finìde i scöle secondàrie l’è stacia dù agn in di Stacc Ünicc a Chicago, ‘ndóe l’è egnìda ‘n contàt col mónd del R&B, del reggae e de töta la müzéga de la Motown. 

I sò cantàncc preferìcc i è, ‘nsèma a la Nina Simone, la Mina, ‘l Adriano Celentano, Otis Redding, Alton Ellis, Billie Holiday e i Clash.

Dal 2009 l’à tacàt a cantà desperlé, da solìsta, e ‘l sò prim laurà l’è stacc ün EP, Nina Zilli, che l’è egnìt söbet de drè al sìngol 50mila, cantàt ‘nsèma al Giuliano Palma. Pròpe chèsta cansù l’è stacia pò dovràda cóme colòna sonòra del film Mine vaganti del Ferzan Özpetek.

L’à lauràt ach in TV e l'à fàcc la veejay de MTV e la co-condutrice ‘n banda al Red Ronnie ‘n de l’öltima edisiù del Roxy Bar sö TMC2.

 Sanremo 

In del 2002 l’à partecipàt, tra i zùegn, a i selesiù del Festival di Sanremo.

In del 2010 la gh’è riàda a partecipà al Festival di Sanremo in de la categoréa "Sanremo Nuova Generazione" co la cansù L'uomo che amava le donne; l’è riàda ‘n finàl tra i prim quàter e l’à enzìt ol Premio della Critica "Mia Martini", ol premio "Sala Stampa Radio Tv" e ‘l Premio Assomusica 2010, chèsto per la piö bèla esibisiù dal vif.

 Ol sò sito internet 

Ninazilli.com

 Discografia 

 Albüm 

2010 - Sempre lontano

 EP 

2009 - Nina Zilli 

 Singòi 

2009 - 50mila (con Giuliano Palma)
2009 - L'inferno 
2009 - L'amore verrà
2010 - L'uomo che amava le donne
2010 - Bacio d'a(d)dio

 Per saìn de piö 

Sito ufficiale di 
Profilo di  , da UniversalMusic.it

Zilli
Categoria:Nassiment minga cognossud